text:
Uhulumeni uzama ukubuyisa othunjwe eMali
2012-11-15 14:02
Johannesburg - Uhulumeni waseNingizimu Afrika wenza konke okusemandleni ukuzama ukuthi kudedelwe uStephen McGowan, owathunjwa yizidlamlilo ezidlelana neqembu i-al-Qaeda, eMali, kusukela ngo-2011.
IPhini likaNgqongqoshe woMnyango wezangaPhandle u-Ebrahim
Ebrahim uthi akukacaci noma ukudedelwa kuka-Abu Qatada, obeboshwe eBrithani, kungasiza yini ekutheni kudedelwe noMcGowan.
Kukholakala ukuthi izidlamilo ze-al-Qaeda yizo ezithumbe uMcGowan, kanti omunye onobuzwe baseSweden naseDutch, owabanjwa kanye naye, yena wadutshulwa wabulawa ngesikhathi egoloza.
Ukuthumba lokhu kwenzeka ngenyanga kaNovemba ngonyaka ofile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


c: text/html

text:
U-Oscar wayengaqondile ukubulala - Ummeli
2013-02-19 12:02
Pretoria - Umsubathi u-Oscar Pistorius uvele wakhihla isililo enkantolo ngoLwesibili ngesikhathi ummeli wakhe ephika izinsolo zokuhlela ukubulala intombi yakhe uReeva Steenkamp.
UPistorius, obegqoke isudi, wehlise amehlo ngesikhathi kuqala ukuphikisana ngesicelo sakhe sebheyili, wakhala ngesikhathi ummeli wakhe eqala emvikela.
Uthweswe icala lokubulala uSteenkamp ngoLwesibili.
Phambilini, umshushisi woMbuso uGerrie Nel uthe icala elokuthi wabulala ehlelile, nokuthi ukuphikile ukuthi wayecabanga ukuthi isigebengu ngesikhathi emdubula kathathu esendlini encane.
Ummeli kaPistorius uthi umsolwa wayengazi ukuthi kunomufi endlini encane ngesikhathi edubula.
UNel uthi njengoba umsolwa asukuma afaka imilenze yokufakelwa, waya endleni encane esephethe isibhamu, lokho kuchaza ukuthi wayezimisele ngokubulala.
Ngesikhathi icala liqhubeka, ibhokisi likaSteenkamp belingena esontweni eVictoria Park Crematorium ePort Elizabeth ngoLwesibili ekuseni enkonzweni ezothanyelwa umndeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA

robotstxt: allowed

filter: keep


text:
Alikho iqembu esilisabayo – Mbesuma
2011-10-24 16:37
Durban – Umdlali odlala phambili eqenjini leGolden Arrows, uCollins Mbesuma uthi ucabanga ukuthi usedlala kahle phambili komdlalo wabo weTelkom Knockout neSuperSport United, kubika iFootball365.co.za.
Lo mdlali owafaka amagoli angu-33 ngesizini ka-2004.05, usefake amathathu kulesizini.
"Ngizizwa ingathi sengibuyela ezingeni engilaziyo," ushilo uMbesuma ekhuluma ne-website yePSL.
"Ngingadlala ngcono, kodwa ngizizwa ingathi sengizofika."
UMbesuma uthe umdlalo wabo lapho beshaye khona iKaizer Chiefs uzobasiza.
"Wonke umdlali eqenjini lethu ukholwa ukuthi singashaya noma Ubani. Okwamanje, alikho iqembu esilisabayo."
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Isandulela
IBHAYIBHELI ELINGCWELE liyisambulo esilotshiwe esivela eNkosini EnguMbusi uJehova siya kubo bonke abantu kulo mhlaba. Le ncwadi ephefumulelwe ikhanga abantu emhlabeni wonke, ngoba iqukethe izindaba ezinhle zoMbuso kaNkulunkulu, ozoletha ukuthula nokulunga. Umhlaba uzoba ipharadesi labo bonke abantu. IBhayibheli libonisa ukuthi ngothando uNkulunkulu walungiselela izwe lesintu esinesono insindiso ekufeni ngomhlatshelo wesihlengo weNdodana yakhe, uJesu Kristu.—Johane 3:16.
Ekuqaleni iBhayibheli lalibhalwe ngesiHebheru, isi-Aramu (ulimi oluhlobene nesiHebheru) nangesiGreki. Njengoba bembalwa abantu abaziqondayo lezi zilimi, kuye kwaba okudingekile ukuba iBhayibheli Elingcwele lihunyushelwe ezilimini zanamuhla ukuze umyalezo walo onika ukuphila ufinyelele kubantu bazo zonke izizwe.
Le nguqulo entsha yeBhayibheli lesiZulu isekelwe ohlelweni lwesiNgisi lwe-New World Translation of the Holy Scriptures luka-1984. Iqukethe izincwadi ezingu-39 zemiBhalo yesiHebheru nesi-Aramu nohlelo olubukeziwe lwesiZulu lwezincwadi ezingu-27 zemiBhalo YamaKristu YesiGreki eyanyatheliswa ngo1994. IKomiti Yezwe Elisha Yokuhumusha IBhayibheli yanquma ukubiza lezi zingxenye ezimbili zemiBhalo Engcwele ngezilimi ezazibhalwe ngazo kuqala esikhundleni sokusebenzisa indlela evamile yokuthi “ITestamente Elidala” nokuthi “ITestamente Elisha.” Lokhu kungenxa yokuthi eqinisweni iBhayibheli liyincwadi eyodwa, ayikho ingxenye esidlulelwe isikhathi noma “endala.” Umyalezo walo uyavumelana kusukela encwadini yokuqala engxenyeni yesiHebheru kuze kuyofika encwadini yokugcina engxenyeni yesiGreki. Ukuze kusizwe umfundi ekutadisheni kwakhe iBhayibheli lilonke, kuye kwafakwa izikhombo ezingaphezu kuka-125 000 zemibhalo namagama aseBhayibhelini.
Njengoba iBhayibheli lisitshela intando engcwele yeNkosi EnguMbusi, bekungaba ukuyehlisa isithunzi okukhulu, ngempela ukululaza ubukhulu bayo negunya layo, ukususa noma ukufihla igama layo eliyingqayizivele, elivela ngokusobala izikhathi ezicishe zibe ngu-7 000 embhalweni wesiHebheru. Ngakho isici esivelele kunazo zonke kule nguqulo ukubuyiselwa kwegama likaNkulunkulu endaweni yalo efanele embhalweni weBhayibheli. Lokhu kwenziwe izikhathi ezingu-6 973 emiBhalweni yesiHebheru nezingu-237 emiBhalweni YamaKristu YesiGreki kusetshenziswa indlela evamile yesiZulu ethi “Jehova.” Uma ufuna ukutadisha le ndaba, bheka Isithasiselo salolu hlelo.
Abahumushi baleli Bhayibheli, abamthandayo uMlobi Wasezulwini WemiBhalo Engcwele, bazizwa benesibopho esikhethekile kuye sokudlulisela imicabango yakhe nezimemezelo zakhe ngokunembe kangangokunokwenzeka. Bazizwa benesibopho nakulabo bafundi abacwaningayo abathembele eZwini eliphefumulelwe likaNkulunkulu oPhezukonke elihunyushiwe ukuze bathole ukusindiswa kwaphakade. Sethemba ngobuqotho ukuthi ngosizo lwale nguqulo, umfundi uyothola indlela eya ekuphileni okungapheli ezweni elisha lokulunga loMninimandla Onke.—Isaya 65:17; 2 Petru 3:13.
—Abanyathelisi


text:
Uthando luyangibhaklaza - Tira
2012-11-12 14:02
Durban - Ungomunye wosaziwayo abamatasatasa ngokuxakile, noma kunjalo lokho akumxaki ekutheni abe sothandweni futhi azinikele ngokuphelele kumuntu wakhe.
UMthokozisi DJ Tira Khathi, 35, uphumele obala waxoxela iDrum ngesithandwa sakhe esimdida ingqondo.
“Ngisothandweni futhi,” kusho uTira, ebonakala uthando lugcwele amehlo.
UTira uthole izincomo ngokunyusa izinga lomculo waseThekwini, wawubeka kwelinye izinga.
“Ngemuva kokuhlukanisa kwami nonkosikazi wokuqala, ngangingasho ukuthi ngiyophinde ngithande futhi. Ngijabule kakhulu njengamanje," ezikhulumela.
Owesifazane othathe impilo yaleli gezi elihalelwa ngabaningi, nguGugu Mbabama, 29, ongumdansi weMafikizolo, nowake wabonakala kuSABC 1, ohlelweni iSo You Think You Can Dance.
Ekuhlukaneni kwakhe noLale Ngcobo ngo-2009, uDJ Tira wasolwa ngokungabi nesikhathi somndeni nangokuthanda ubumnandi kanjalo nangokujola.
“Idlulile manje leyompilo yami. Ngithole umaqondana."
UDJ Tira usekhokhe nelobolo ekhiphela lo mama wendodana yakhe eneminyaka emibili ubudala, uthi wathandana noGugu ngaphambi kokuthi ashade noLale, nokho uthi banyamalalena wagcina eshada nomunye.
- Thola lolu daba luphelele kuDrum
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Drum


text:
Ishaqisile eyoshiswe nabazukuluComment on this story
BAWINILE NGCOBO
USASHAQEKILE umphakathi waseThobothini, eNgwavuma emuva kwesehlakalo sokushiswa kwesalukazi nabazukulu baso ngempelasonto okunezinsolo zokuthi bashiswe belele ngoba ugogo enukwa ngokuthakatha.
Kulesi sigameko kushone uNkk Thokozile Tembe (72) nabazukulu bakhe uSlindile Mnguni (11) obefunda eThobothini Primary noSphesihle Nyawo (3) abebelele endlini engamakamelo amathathu.
Okhulumela amaphoyisa esifundazweni uCaptain Thulani Zwane uthe abafi babesendlini ngoMgqibelo ngezithuba zokugamanxa kwehora lesithupha ntambama ngesikhathi kuba khona owokhela umlilo bengaphakathi.
Uthe bashe bangqongqa bashonela endlini ababelele kuyona.
“Okwamanje akukacaci ukuthi lo mlilo uqale kanjani, uphenyo lwamaphoyisa luyaqhubeka kanti akukaboshwa muntu,” kuchaza uZwane.
Amaphoyisa aphenya icala lokubulala nelokushisa ngomlilo.
Indodakazi kaNkk Tembe, UNksz Fikile Mnguni ongunina kaSphesihle uthe unina ushiswe ngabantu abebemsola ukuthi uyathakatha.
“Bebengakaze bafike ekhaya noma baye enduneni bayobika ngalezi zinsolo zabo kodwa yinto ebikhulunywa ukuthi uyathakatha,” usho kanje.
Uthe abakazi nokuthi bazoqala kanjani ngamalungiselelo omngcwabo ngoba kushe yonke into, okubalwa amapasi ngisho nezimpahla zabo. Uthe lesi sigameko senzeka bona bengekho besemsebenzini.
Ikhansela lendawo uMnuz Thomas Ndlanzi uthe basashaqekile namanje ngento abayibona emuva kokuthi ethole isigijimi sibika ngalo monakalo.
“Ngathi uma ngifika endaweni yesigameko ngathola ukushaqeka okukhulu ngoba ugogo nezingane bebeshe ngale ndlela yokuthi bekunga-bonakali ukuthi bangobani, sekusele amathambo nje. Kubonakala ngawo ukuthi bekukhona abantu endlini,” kuchaza uNdlanzi.
Uthe ibe buhlungu into eyenzeke kulo mndeni ngoba akukho okukhombisa ukuthi umlilo uqale ngakuphi nokuthi bekwenzenjani.
“Amawindi kwakubonakala ukuthi ayevaliwe, bona belele kwelinye ikamelo kodwa akekho ongachaza ukuthi kwenzekani ngoba kwabona omakhelwane ngesikhathi kusha base behlaba umkhosi,” kusho uNdlanzi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines